
ORDONANTA DE URGENTA 
privind infiintarea Autoritatii Nationale pentru Reglementarea si 
Monitorizarea Achizitiilor Publice
 

 

 

 

  Avand in vedere necesitatea adoptarii unor masuri urgente pentru perfectionarea si dezvoltarea sistemului achizitiilor publice in contextul angajamentelor asumate de Romania si al recomandarilor Comisiei Europene, in temeiul art. 115 alin. (4) din Constitutia Romaniei, republicata,
 

  Guvernul Romaniei adopta prezenta ordonanta de urgenta.
 

  Art. 1.-(1)Se infiinteaza Autoritatea Nationala pentru Reglementarea si Monitorizarea Achizitiilor Publice, denumita in continuare Autoritate, ca institutie publica independenta, cu personalitate juridica, organ de specialitate al administratiei publice centrale, in subordinea Guvernului, cu sediul in municipiul Bucuresti, prin reorganizarea Directiei de reglementare si monitorizare a achizitiilor publice din cadrul Ministerului Finantelor Publice si a Serviciului achizitii lucrari publice al Directiei generale achizitii in lucrari publice si infrastructura rurala din cadrul Ministerului Transporturilor, Constructiilor si Turismului.
  (2)Autoritatea se organizeaza si functioneaza sub coordonarea directa a primului-ministru.
  (3)Autoritatea are ca rol fundamental formularea la nivel de conceptie, promovarea si implementarea politicii in domeniul achizitiilor publice.
  Art. 2.-In realizarea functiilor sale Autoritatea are, in principal, urmatoarele atributii:
  a)asigurarea unui cadru legal coerent si armonizat cu acquis-ul comunitar in domeniul achizitiilor publice;
  b)indeplinirea obligatiilor corelative derivate din aplicarea prevederilor directivelor Uniunii Europene in materie de achizitii publice;
  c)asigurarea unui canal de comunicare permanent cu structurile din cadrul Comisiei Europene, cu institutiile publice corespondente din statele membre ale Uniunii Europene si cu organisme de interes public national;
  d)asigurarea unui cadru de aplicare conforma a legislatiei in domeniul achizitiilor publice;
  e)dezvoltarea capacitatii de implementare la nivelul autoritatilor contractante.
  Art. 3.-Prin atributiile incredintate si prin structura sa Autoritatea indeplineste urmatoarele functii:
  a)de elaborare a strategiei in domeniul achizitiilor publice, in conformitate cu cerintele acquis-ului comunitar;
  b)de reglementare a cadrului legal referitor la aplicarea procedurilor pentru atribuirea contractelor de achizitie publica;
  c)de monitorizare, evaluare si control al modului de atribuire a contractelor de achizitie publica;
  d)de reprezentare a Romaniei in cadrul comitetelor consultative, grupurilor de lucru si al retelelor de comunicare, organizate de Comisia Europeana;
  e)de consiliere metodologica a autoritatilor contractante in procesul de atribuire a contractelor de achizitie publica, cu rol de suport in aplicarea corecta a legislatiei in acest domeniu;
  f)de initiere/sustinere a proiectelor sau actiunilor de instruire a personalului implicat in activitati specifice achizitiilor publice, cu rol de suport in dezvoltarea capacitatii de implementare a legislatiei la nivelul autoritatilor contractante.
  Art. 4.-Conducerea operativa si coordonarea intregii activitati a Autoritatii sunt asigurate de un presedinte, cu rang de secretar de stat, un vicepresedinte, cu rang de subsecretar de stat, numiti prin decizie a primului-ministru, precum si de un secretar general numit in conditiile legii.
  Art. 5.-(1)In exercitarea prerogativelor ce ii revin presedintele Autoritatii emite ordine si instructiuni.
  (2)Ordinele si instructiunile cu caracter normativ se publica in Monitorul Oficial al Romaniei, Partea I.
  Art. 6.-(1)Organizarea si functionarea Autoritatii se stabilesc prin hotarare a Guvernului, in termen de 90 de zile de la intrarea in vigoare a prezentei ordonante de urgenta.
  (2)Autoritatea isi incepe activitatea in luna octombrie 2005, nucleul acesteia fiind constituit din Directia de reglementare si monitorizare a achizitiilor publice din cadrul Ministerului Finantelor Publice si din Serviciul achizitii lucrari publice al Directiei generale achizitii in lucrari publice si infrastructura rurala din cadrul Ministerului Transporturilor, Constructiilor si Turismului.
  Art. 7.-In termen de 30 de zile de la data intrarii in vigoare a prezentei ordonante de urgenta, Ministerul Finantelor Publice si Ministerul Transporturilor, Constructiilor si Turismului prezinta spre aprobare propunerile de modificare a hotararilor Guvernului privind organizarea si functionarea acestora.
  Art. 8.-(1)Protocoalele de predare-preluare se incheie in termen de 30 de zile de la data intrarii in vigoare a prezentei ordonante de urgenta si cuprind prevederile bugetare, executia bugetara pana la data preluarii si structurile de personal preluate.
(2)Se autorizeaza Ministerul Finantelor Publice sa introduca modificarile in structura bugetului de stat pe anul 2005 corespunzator prevederilor prezentei ordonante de urgenta, la propunerea ordonatorilor principali de credite, pe baza protocoalelor de predare-preluare.
  Art. 9.-(1)Personalul Autoritatii face parte din categoria functionarilor publici.
(2)Salarizarea personalului Autoritatii se face in conformitate cu prevederile legale aplicabile sectorului bugetar.
  Art. 10.-Finantarea cheltuielilor curente si de capital ale Autoritatii se asigura din venituri proprii si din subventii acordate de la bugetul de stat prin Cancelaria Primului-Ministru.
  Art. 11.-Pentru functionarea Autoritatii, Guvernul va transmite in administrarea acesteia un imobil din domeniul public sau privat al statului.
  Art. 12.-1.La articolul 3 alineatul (1) din Ordonanta de urgenta a Guvenului nr. 11/2004 privind stabilirea unor masuri de reorganizare in cadrul administratiei publice centrale, publicata in Monitorul Oficial al Romaniei, Partea I, nr. 266 din 25 martie 2004, aprobata cu modificari si completari prin Legea nr. 228/2004, cu modificarile si completarile ulterioare, dupa litera g) se introduce o noua litera, litera h), cu urmatorul cuprins:
"h) Autoritatea Nationala pentru Reglementarea si Monitorizarea Achizitiilor Publice, organ de specialitate al administratiei publice centrale, cu personalitate juridica, in subordinea Guvernului."
PRIM-MINISTRU
CALIN POPESCU-TARICEANU
 

 

                                                           Contrasemneaza:
                                                        Ministrul finantelor publice,
                                                          Ionel Popescu
                                 Ministrul transporturilor, constructiilor si turismului,
                                                          Gheorghe Dobre
                        Ministrul delegat pentru lucrari publice si amenajarea teritoriului,
                                                             Laszlo Borbely

